钦定古今图书集成/明伦汇编/官常典/第084卷 > 博陵文简王济
## 钦定古今图书集成/明伦汇编/官常典/第084卷 > 博陵文简王济

按《北齐书》本传：博陵文简王济，神武第十二子也，天
保元年封。济尝从文宣巡幸，在路忽忆太后，遂逃归。
帝怒，临以白刃，因此惊恍。历位太尉。河清初，出为定
州刺史。天统五年，在州语人云：“‘计次第亦应到我’。后
主闻之，阴使人杀之。赠假黄钺、太尉、录尚书事，子智
袭爵。”